“สธ.” เผยนักเตะอุซเบฯ ทีมบุรีรัมย์ยูไนเต็ด ติด “โควิด” 1 ราย จากการตรวจคัดกรอง 1,115 คน
“สธ.” เผยนักเตะอุซเบฯ ทีมบุรีรัมย์ยูไนเต็ด ติด “โควิด” 1 ราย จากการตรวจคัดกรอง 1,115 คน
“สธ.” เผยนักเตะอุซเบฯ ทีมบุรีรัมย์ยูไนเต็ด ติด “โควิด” 1 ราย จากการตรวจคัดกรอง 1,115 คน
11 ก.ย. 2563

นพ.สุวรรณชัย วัฒนายิ่งเจริญชัย อธิบดีกรมควบคุมโรค กระทรวงสาธารณสุข (สธ.) พร้อมด้วย นพ.โอภาส การย์กวินพงศ์ อธิบดีกรมวิทยาศาสตร์การแพทย์ นพ.โสภณ เอี่ยมศิริถาวร ผอ.กองโรคติดต่อทั่วไป และ ศ.นพ.ยง ภู่วรวรรณ หัวหน้าศูนย์เชี่ยวชาญเฉพาะทาง ด้านไวรัสวิทยาคลินิก คณะแพทยศาสตร์ จุฬาลงกรณ์มหาวิทยาลัย ตั้งโต๊ะแถลงข่าวกรณีพบนักฟุตบอล ติดเชื้อไวรัสโควิด-19 จากการตรวจคัดกรองก่อนไทยลีก
โดยระบุว่า จากการตรวจคัดกรอง พบนักฟุตบอลชาวอุซเบกิสถาน อายุ 29 ปี ทีมบุรีรัมย์ยูไนเต็ด ติดเชื้อโควิด-19 ไม่มีอาการ ซึ่งเป็นการตรวจพบเชื้อตามกระบวนการตรวจทางห้องปฏิบัติการหาเชื้อไวรัสโควิด-19 ด้วยวิธี RT-PCR ก่อนการแข่งขันไทยลีก ที่จะเริ่มวันที่ 12 ก.ย.นี้ โดยตรวจนักกีฬาและบุคลากรฟุตบอลอาชีพ รวม 1,115 ราย พบติดเชื้อ 1 ราย
ทั้งนี้ จากการสอบประวัตินักฟุตบอลรายดังกล่าว มีรายละเอียดการเดินทาง ดังนี้
-13 สิงหาคม 2563 เดินมาถึงประเทศไทย เข้าพักใน Alternative State Quarantine (ASQ) หรือเข้าพักในโรงแรมที่ใช้เป็นสถานที่กักตัวสังเกตอาการ ใน กทม. ตั้งแต่ วันที่ 13-27 สิงหาคม 2563 ได้ทําการตรวจหาเชื้อโควิด-19 โดยวิธี RT PCR จากโพรงจมูก (NPS) 2 ครั้ง ผลไม่พบเชื้อ
– 27 สิงหาคม 2563 เดินทางไปจังหวัดบุรีรัมย์โดยรถตู้สโมสร มีคนขับ 1 คน และผู้ป่วย ทั้ง 2 คน สวมหน้ากากอนามัย ไม่ได้แวะพักที่ใด
– 28 สิงหาคม-9 กันยายน 2563 ฝึกซ้อมที่สโมสรฯ ซึ่งอยู่ใกล้กับบ้านพัก ที่พักอาศัยอยู่คนเดียว แต่อยู่ใกล้กับเพื่อนนักฟุตบอลด้วยกัน การซ้อมจะซ้อมร่วมกับนักเตะอื่นในสโมสรเดียวกัน โดยมีกิจวัตรประจําวัน คือ เช้าอยู่ที่บ้าน เที่ยงออกไปทานอาหารกับเพื่อน ซึ่งเป็นนักเตะต่างชาติ อีก 3 คน แล้ว กลับมาพักผ่อน เวลา 17.00 น เดินทางพร้อมเพื่อนกลุ่มเดิม ไปทําการฝึกซ้อม โดยอยู่ในห้องแต่งตัว 30 นาที ไม่ได้สวมหน้าการอนามัย ทําการซ้อมฟุตบอล เวลา 17.30-18.30 หลังจากซ้อมเสร็จออกไปรับประทาน อาหารเย็นกับเพื่อนกลุ่มเดิม การเดินทางใช้รถยนต์ส่วนตัว ของเพื่อนในกลุ่มตลอดไม่ได้ใช้ขนส่งสาธารณะ ไม่มี อาการใดๆ เลย
– 8 กันยายน 2563 กรมวิทยาศาสตร์การแพทย์ได้ทําการตรวจหาเชื้อโควิด 19 ให้นักฟุตบอลทุก คนก่อนลงแข่งตาม MOU กับสมาคมฟุตบอลไทย จํานวน 42 คน
– 10 กันยายน 2563 เดินทางมาเข้าแคมป์ ที่ อ.บางบ่อ จ.สมุทรปราการ เดินทางโดยสายการบิน Air Asia สวมหน้ากากตลอดการเดินทาง และเข้าพักแยกกันกับเพื่อน